אצל רובנו מונה החשמל שמותקן בבית הינו מונה אנלוגי אשר אינו משדר את צריכת החשמל ונדרש לקרוא אותו בצורה ידנית. חברת החשמל מתקינה במהלך השנים האחרונות ללקוחות מונה דיגיטלי חדש הנקרא מונה רציף, או מונה “חכם”. המונה החכם משדר את צריכת החשמל הביתית באופן רציף. המונה החכם נדרש על מנת לנייד את חשבון החשמל לספק פרטי. לקוחות אשר לא מותקן בביתם מונה חכם מוזמנים להתקשר לחברת חשמל במספר 103, ולהזמין התקנת מונה בעלות חד פעמית (נכון להיום) של כ- 260 ₪ כולל מע”מ. התקנת המונה מבוצעת ע”י טכנאי חברת חשמל תוך 60 יום והכל עפ”י הוראות אמות המידה של רשות החשמל.